钦定古今图书集成/明伦汇编/官常典/第636卷 > 单煦
## 钦定古今图书集成/明伦汇编/官常典/第636卷 > 单煦

按《宋史》本传：“煦字孟阳，平原人。举进士，知洛阳县，转
知昌州。时诏城蜀治，煦以蜀地负山带水，一旦毁篱
垣而兴版筑，其费巨万，非民力所堪。请但筑土城，转
运使即移诸郡。如其议。徙清平军使，为御史台推直
官。乞外迁，知濮、合二州。合居涪、汉间，夏秋患于淫潦，
煦筑东堤以御之。赤水县盐井涸，奏蠲其赋。累官光”
禄卿，卒。